**KLAIPĖDOS LOPŠELIO-DARŽELIO ,,ŽIOGELIS“**

**DIREKTORĖS ANTANINOS ŠEREIVIENĖS**

**METŲ VEIKLOS ATASKAITA**

Nr.

Klaipėda

**I SKYRIUS**

**STRATEGINIO PLANO IR METINIO VEIKLOS PLANO ĮGYVENDINIMAS**

|  |
| --- |
| Klaipėdos lopšelis-darželis ,,Žiogelis“ (toliau – Įstaiga) yra savivaldybės biudžetinė ikimokyklinio ugdymo įstaiga, kurios pagrindinė veikla – ikimokyklinio ir priešmokyklinio amžiaus vaikų ugdymas. 2019 metais Įstaigoje veikė 11 grupių (9 ikimokyklinio amžiaus (iš jų trys lopšelio grupės) ir dvi priešmokyklinio ugdymo grupės). Įstaigą lankė 206 vaikai (iš jų 45 lopšelio, 121 darželio, 40 priešmokyklinio ugdymo, 4 vaikai, turintys spec. ugdymosi poreikių). 30 vaikų buvo teikta logopedo pagalba. Mokesčio už maitinimą lengvata buvo taikoma 10 šeimų, iš jų 100 proc. – 2 šeimoms, 50 proc. – 8 šeimoms. Įstaigoje įgyvendinama Klaipėdos lopšelio-darželio ,,Žiogelis“ ikimokyklinio ugdymo programa, patvirtinta direktoriaus 2018-05-24 įsakymu Nr. V-53 ir Priešmokyklinio ugdymo bendroji programa. Tenkinant tėvų ir vaikų poreikius, nuo 2018 metų sausio mėnesio Įstaiga vykdo neformaliojo vaikų švietimo programas: fizinio aktyvumo ir etnokultūros ugdymo. 2018 m. lapkričio mėn. atlikus tėvų apklausą bei nustačius poreikį šokio programai, norint skatinti šokio judesio ugdymą, taip pat siekiant ugdyti vaikų lankstumą, ištvermę, judesių koordinaciją, taisyklingą laikyseną, lavinant plastikos judesius, muzikos ir ritmo motorikos pojūčius, Įstaiga parengė dvi neformaliojo ugdymo programas. 2019 m. rugsėjo 10 d. Klaipėdos miesto savivaldybės administracijos Ugdymo ir kultūros departamento Švietimo skyriaus vedėjo įsakymu Nr. ŠV1-302 pritarta Klaipėdos lopšelio-darželio ,,Žiogelis“ neformaliojo vaikų švietimo šokio judesio ikimokyklinio ugdymo programai ir Klaipėdos lopšelio-darželio ,,Žiogelis“ neformaliojo vaikų švietimo šokio judesio priešmokyklinio ugdymo programai.2019 metų prioritetinės veiklos kryptys, tikslai ir uždaviniai buvo suformuluoti vadovaujantis 2019–2021 metų strateginiu planu. Įgyvendinant Įstaigos veiklos prioritetus, tikslus, uždavinius, siekiama sudaryti sąlygas visapusiškam vaikų ugdymui(-si), padėti tenkinti prigimtinius kultūros, taip pat ir etninius, socialinius, pažintinius poreikius bei garantuoti kokybiškai teikiamas paslaugas, racionaliai, taupiai ir tikslingai naudoti turimus išteklius, nuolat vertinti ir analizuoti Įstaigos veiklą. Įstaiga, užtikrindama 2019 metų uždavinių įgyvendinimą, siekė, kad kiekvienas pedagogas turėtų teisę laisvai rinktis, modeliuoti, išmėginti ir tobulinti ugdymo procesą. Įstaigoje taikoma nuosekli veikos planavimo sistema, kuri užtikrina sistemingą, kryptingą ir kokybišką ugdymo proceso organizavimą, skatinant komandinį darbą, tėvų įtraukimą į ugdymo veiklą bei rengiant ir įgyvendinant įvairius projektus. Viena pagrindinių sąlygų lemiančių visuminio vaiko ugdymo sėkmę – geranoriška šeimos ir pedagogų sąveika. Įstaigoje suskurtas ugdytinių pasiekimų ir pažangos vertinimas. Mokytojai ir tėvai aktyviai bendradarbiauja vertindami kiekvieno vaiko pasiekimus ir pažangą. Įgyvendinant ikimokyklinio ir priešmokyklinio ugdymo programas sėkmingai vykdomas ugdytinių pasiekimų ir pažangos vertinimas, kuris orientuotas į ugdymo perspektyvą, o pedagogų stebėjimo rezultatai panaudojami vaiko pažangai ir pasiekimams gerinti. Ugdymo turinio įgyvendinimo kokybei teigiamą įtaką darė Įstaigoje vykdomi edukaciniai projektai. Per metus suorganizuota 17 tradicinių ir netradicinių renginių, 5 teminės savaitės, vakaronių, edukacinių išvykų, ekskursijų ir kt. Per ataskaitinį laikotarpį suorganizuotos 7 tarptautinės piešinių parodos, 15 projektų. Kiekvieną mėnesį vyko įvairūs edukaciniai, sporto, pramoginiai renginiai. 2019 metais Įstaiga suorganizavo tris mokslines-praktines konferencijas ir dviejų dienų seminarą Lietuvos ir užsienio šalių ikimokyklinio ugdymo įstaigų vadovams, mokytojams, logopedams. 2019 m. balandžio 11 d. tarptautinė mokslinė-praktinė konferencija ,,Vaiko kelias į gražią kalbą. Laimingas vaikas. Holistinis (visuminis) ugdymas ir terapija ikimokykliniame amžiuje žaismės aspektu“. 2019 m. rugsėjo 26-27 d. suorganizuotas seminaras tema ,,Kalbos sutrikimų prevencija ir holistinė (visuminė) pagalba vaikui ikimokykliniame amžiuje“, 2019 m. spalio 24 d. suorganizuota tarptautinė mokslinė-praktinė konferencija ,,Laimingas vaikas: padėkime vaikui pasiruošti mokyklai nuo mažumės“, 2019 m. lapkričio 28 d. suorganizuota tarptautinė mokslinė-praktinė konferencija ,,Naujos kartos vaikai: žaidimų terapija 4-6 metų vaikams“. 2019 metais Įstaigos bendruomenė tęsia dalyvavimą Lietuvos švietimo įstaigose vykdomuose aplinkosauginiuose projektuose, kurie padeda spręsti ekologijos ir aplinkosauginius klausimus, ugdyti vaikų atsakomybę. Įstaiga sėkmingai įgyvendina Sveikatos stiprinimo programą 2019-2023 m., kuria siekiama stiprinti vaikų sveikatą, gilinti sveikatos žinias ir formuoti sveikos gyvensenos įgūdžius, telkti mokyklos bendruomenę kuriant sveiką ir saugią aplinką, efektyvinti pozityviąją emocinę aplinką, lemiančią tėvų, ugdytinių ir darbuotojų gerą savijautą Įstaigoje. Parengta ir įgyvendinta 12 sveikos gyvensenos ugdymo projektų, tęsiami ir vykdomi Klaipėdos miesto Visuomenės sveikatos biuro profilaktinio pobūdžio projektai. Įstaigoje dirba 22 pedagoginiai darbuotojai. Atestuoti 5 mokytojai metodininko, 12 vyr. mokytojo ir 3 mokytojo profesinei kvalifikacijai. Logopedas atestuotas vyr. logopedo kvalifikacijai, meninio ugdymo mokytojas atestuotas vyr. mokytojo kvalifikacijai. 87 proc. pedagogų yra įgiję aukštąjį išsilavinimą. 4 pedagogai yra baigę magistrantūros studijas. Įstaigoje dirba 21 nepedagoginis darbuotojas. Siekta, kad pedagogai ir kiti Įstaigos darbuotojai objektyviai vertintų savo indėlį, teikdami aukštos kokybės paslaugas. Įstaigoje sudarytos palankios sąlygos pedagogų profesiniam tobulėjimui. Pedagogai tikslingai tobulino kvalifikaciją, atsižvelgdami į Įstaigos tikslus, prioritetus ir asmeninius poreikius. 2019 metais išliko pedagogų motyvacija profesiniam tobulėjimui: kvalifikaciją kursuose, seminaruose vadovai ir pedagogai kėlė vidutiniškai 9 dienas (55 val.) per metus. Pedagogai atliko savęs įsivertinimą, numatė profesinių kompetencijų tobulinimą, orientuotą į ugdymo kokybės pokyčius, Įstaigos prioritetų, tikslų ir uždavinių įgyvendinimą. Konferencijų, seminarų, kursų mokymo medžiaga buvo pristatyta ir aptarta Mokytojų ir Metodinės tarybų posėdžiuose. Nuotolinis mokytojų profesinis tobulėjimas darė teigiamą įtaką ugdymo turinio kaitai ir darbo kokybei. 2019 m. toliau sėkmingai vykdomas tarpinstitucinis bendradarbiavimas. Organizuotos bendros veiklos, metodinės dienos, vaikų kūrybinių darbų parodos, sveikatinimo ir sporto bei kultūriniai renginiai, keičiamasi informacija ir įgyta patirtimi. Įstaiga bendradarbiauja su 9 ikimokyklinio ugdymo įstaigomis Klaipėdoje, yra pasirašiusi sutartis su 5 ikimokyklinio ugdymo įstaigomis respublikoje, bendradarbiauja su muziejais, galerijomis, centrais, aukštosiomis mokyklomis ir kt. Įstaiga sudaro sąlygas aukštųjų mokyklų studentams atlikti pedagoginę praktiką, praktikumus, tiriamuosius darbus diplominių darbų gynimams. Šis bendradarbiavimas daro teigiamą įtaką ugdymo turinio kaitai ir darbo kokybei, sudaro palankias sąlygas Įstaigos prestižo gerinimui. Naudojamas elektroninis dienynas visose 11 grupių. Pažymėtina, kad elektroninio dienyno įvedimas palengvino pedagogams vaikų pasiekimų, vertinimo rodiklių, suvestinių pateikimą tėvams. Planuojant, analizuojant, vertinant veiklą, įtraukiami visi bendruomenės nariai. Įstaigos administracijos veikla orientuojama į personalo tarpusavio santykių gerinimą, aukštos kultūros mikroklimato kūrimą. Kokybiškai tenkinami vaikų ir tėvų poreikiai padėjo suformuoti teigiamą Įstaigos įvaizdį mikrorajone. Įstaiga sau kelia ambicingus tikslus. 2019 m. gruodžio mėnesį atliktas vidinis auditas. Audito metu nustatytos stipriosios sritys: tai aplinkos saugumas, svetingumas, estetika, metodinė pagalba planavimui, vaiko teisių garantavimas mokykloje, planų kokybė ir darna, lėšų vadyba, vadovavimo principai. Išryškėjo ir silpnosios sritys, kurias Įstaiga turėtų tobulinti – tai vaikų kultūra, vaiko daromos pažangos vertinimo sistema, pagalba specialiųjų poreikių vaikams. Per ataskaitinį laikotarpį patobulėjo šios sritys: vaiko daromos pažangos vertinimo sistema ir metodinė pagalba planavimui. Įstaigos planavimas grindžiamas veiklos (įsi)vertinimo rezultatais. 2019 metais atlikti tyrimai: pedagogų anketinės apklausos ,,Bendras požiūris į sveikatos priežiūrą“, ,,Komandinis darbas. Komandos įsivertinimas“, ,,Neformalaus (papildomo) ugdymo etnokultūros ir fizinio aktyvumo optimizavimo programų įgyvendinimas lopšelyje-darželyje ,,Žiogelis“, ,,Motyvacija – kokybiškų paslaugų garantas“. Atlikti tyrimai, tėvų anketinės apklausos: ,,Mitybos įpročių formavimas šeimoje“, ,,Neformalaus (papildomo) ugdymo etnokultūros ir fizinio aktyvumo optimizavimo programų įgyvendinimas lopšelyje-darželyje ,,Žiogelis“. Per ataskaitinį laikotarpį peržiūrėti ir pakoreguoti Įstaigos vidaus tvarką reglamentuojantys dokumentai. 2019 metais Įstaigos išlaikymui buvo skirta 328700 Eurų savivaldybės biudžeto lėšų (297000 Eurų darbuotojų atlyginimams), 185600 Eurų specialiųjų tikslinių dotacijų mokymo reikmėms finansuoti (174800 Eurų darbuotojų atlyginimams), surinkta 5403,26 Eurų paramos lėšų (iš jų 3840,54 Eurų 2 proc. GPM). Siekiant pagerinti materialinę bazę, Įstaigos išlaikymui skirtos lėšos buvo naudojamos racionaliai ir taupiai, sprendimai derinami su Įstaigos savivaldos institucijomis, bendruomene. Didelis dėmesys ir toliau buvo skiriamas estetiškų, funkcionalių, aprūpintų šiuolaikinėmis ugdymo priemonėmis edukacinių aplinkų tobulinimui, naujų kūrimui. Siekta užtikrinti tinkamas, sveikas ir saugias, atitinkančias higienos reikalavimus ugdymo(-si) sąlygas. Dėl lėšų stygiaus liko neapšildytas pastato fasadas, nesuremontuotas pastato stogas, neatnaujintas lauko apšvietimas. Lauko edukacinės erdvės ir žaidimų aikštelės reikalauja atnaujinimo |

**II SKYRIUS**

**METŲ VEIKLOS UŽDUOTYS, REZULTATAI IR RODIKLIAI**

**1. Pagrindiniai praėjusių metų veiklos rezultatai**

|  |  |  |  |
| --- | --- | --- | --- |
| Metų užduotys (toliau – Užduotys) | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| 1.1. Parengti tarptautinio projekto ,,Vaiko kelias į gražią kalbą“ naują projekto dalį tema ,,Naujos kartos vaikai“ ir metodinę medžiagą | 1. Projektas ,,Naujos kartos vaikai“ vykdomas Įstaigoje, su jo metodika supažindinti kitų ikimokyklinių įstaigų pedagogai iš Lietuvos ir užsienio šalių.2. Parengtos metodinės rekomendacijos, kuriomis projekto dalyviai gali naudotis, organizuodami ugdymo procesą | 1. Pagal parengtą tarptautinio projekto naują dalį ,,Naujos kartos vaikai“ suorganizuota: 1) tarptautinė mokslinė-praktinė konferencija ,,Holistinis (visuminis) ugdymas ir terapija ikimokykliniame amžiuje žaismės aspektu“ (2019-04-11); 2) tarptautinio lygio „Apskritojo stalo“ diskusija (idėjų mugė), skirta projekto dalyviams (2019-04-12).2. 100–120 konferencijos dalyvių parengta metodinė medžiaga: 1) ,,Lavinamoji kineziologinė programa“; 2) ,,Žaidimai ir žaidinimai“, padedantys lavinti vaikų kalbą; 3) Individualaus vaiko stebėjimo protokolo pavyzdys | 1. Pagal parengtą tarptautinio projekto naują dalį ,,Naujos kartos vaikai“ suorganizuota ir pravesta: 1) tarptautinė mokslinė-praktinė konferencija ,,Holistinis (visuminis) ugdymas ir terapija ikimokykliniame amžiuje žaismės aspektu“ (2019-04-11 PŠKC pažyma Nr. 338); 2) tarptautinio lygio „Apskritojo stalo“ diskusija (idėjų mugė), skirta projekto dalyviams (2019-01-10 kvietimas dalyvauti „Apskritojo stalo“ diskusijoje). Diskusijoje dalyvavo Lietuvos, Kaliningrado, Liepojos, Rygos, Nyderlandų ikimokyklinio ugdymo įstaigų logopedai, pedagogai, vadovai, dalyvaujantys projekte ,,Vaiko kelias į gražią kalbą. Laimingas vaikas“.2. 180 konferencijos dalyvių parengta ir išdalinta metodinė medžiaga: 1) ,,Lavinamoji kineziologinė programa“; 2) ,,Žaidimai ir žaidinimai“, padedantys lavinti vaikų kalbą; 3) Individualaus vaiko stebėjimo protokolo pavyzdys |
| 1.2. Modernizuoti lauko ugdymo erdves, atsižvelgiant į saugos reikalavimus | Maksimaliai sumažinta lauko įrenginių rizika vaikų traumavimuisi.Atnaujintos ir įrengtos saugios ir techniškai sutvarkytos edukacinės erdvės įstaigos teritorijoje | 1. Lauko edukacinės erdvės papildytos naujais įrengimais.
2. Pašalinti lauko įrengimai, neatitinkantys reikalavimų, pakeistas smėlis.
3. Išlieta danga apie sporto kompleksus
 | 1.1. Lauko edukacinėse erdvėse nupirkti ir sumontuoti 4 įrengimai. 1.2. Rėmėjai dovanojo 5 suoliukus ir 2 iš jų įmontavo įstaigos teritorijoje. 2. 1. Pašalinti neatitinkantys reikalavimų 11 lauko metaliniai įrengimai. 9 metalinės pavėsinės, 3 stacionariai įmontuoti suoliukai, 4 laipynės. 2.2. Suorganizavus tėvų ir bendruomenės narių talką, 11 smėlio dėžių pakeistas smėlis.2.3. Talkinant tėvams, 4 įrengtų sporto įrengimų detalės (turėklai, tarpai tarp skersinių ir kt.) demontuotos ir pakeistos saugiomis.3. Efektyviai naudojant įstaigos lėšas suorganizuotų talkų metu išpilta saugos reikalavimus atitinkanti smėlio danga apie 4 įrengimus |
| 1.3. Parengti Klaipėdos lopšelio-darželio ,,Žiogelis“ Sveikatos stiprinimo programą 2019-2023 metams | Sveikatos stiprinimo programa 2019–2023 metams, įgyvendinama Įstaigoje, padeda formuoti sveikos gyvensenos nuostatas | 1. Parengta, patvirtinta ir bendruomenei pristatyta Sveikatos stiprinimo programa 2019–2023 metams.2. Darbuotojai, tėvai (globėjai, rūpintojai) ir socialiniai partneriai įtraukti į programos vykdymą. Ja naudojasi 80 proc. pedagogų. 3. 2019 m. spalio mėn. suorganizuotas atviras miesto renginys ,,Sveikai gyvenu“, kuriame dalyvavo socialiniai partneriai iš 8 Klaipėdos ir kitų Lietuvos miestų ikimokyklinio ugdymo įstaigų | 1.1. Parengta, patvirtinta ir bendruomenei pristatyta Sveikatos stiprinimo programa 2019–2023 metams (2019-01-02 Įstaigos tarybos posėdžio protokolas Nr. V3-01; 2019-01-07 direktoriaus įsakymas Nr. V-07);1.2. Parengtos ir vykdomos sveikatos stiprinimo programos efektyvumas ir kokybė svarstyta Metodinės tarybos posėdžiuose (2019-05-06 Nr. V2-08; 2019-05-21 Nr. V2-09; 2019-05-28 Nr. V2-10; 2019-12-10 Nr. V2-16);1.3. 2019 m. gegužės mėn. vaikų maitinimo organizavimo ir kokybės klausimais atlikta tėvų apklausa ,,Mitybos įpročių formavimas šeimoje ir įstaigoje“. 2.1. Ikimokyklinio, priešmokyklinio ir meninio ugdymo, neformalaus (papildomo) ugdymo mokytojai, logopedai, 11 grupių auklėtojo (mokytojo) padėjėjai, 11 grupių tėvai (globėjai, rūpintojai) ir 12 socialinių partnerių buvo įtraukti į programos vykdymą. Ja naudojasi 100 proc. pedagogų. 2.2. 2019 m. spalio 1 d. – lapkričio 7 d. organizuotos atviros veiklos dalyvaujant įstaigos bendruomenei ir socialiniams partneriams (2019-09-12 direktoriaus įsakymas Nr. V-79).3. 2019 m. lapkričio 7 d. suorganizuotas respublikinis edukacinis atviras renginys ,,Sveikai gyvenu“, kuriame dalyvavo socialiniai partneriai iš 9 Klaipėdos ir 3 kitų Lietuvos miestų (Šilutės, Drevernos, Šakių) ikimokyklinio ugdymo įstaigų (2019-10-01 direktoriaus įsakymas Nr. V-89) |

**2. Užduotys, neįvykdytos ar įvykdytos iš dalies dėl numatytų rizikų (jei tokių buvo)**

|  |  |
| --- | --- |
| Užduotys | Priežastys, rizikos  |
| - | - |

**3. Užduotys ar veiklos, kurios nebuvo planuotos ir nustatytos, bet įvykdytos**

(pildoma, jei buvo atlikta papildomų, svarių įstaigos veiklos rezultatams)

|  |  |
| --- | --- |
| Užduotys/veiklos | Poveikis švietimo įstaigos veiklai |
| 3.1. Naujai parengti Įstaigos veiklą reglamentuojantys dokumentai:3.1.1. Klaipėdos lopšelio-darželio ,,Žiogelis“ nuostatai (Klaipėdos miesto savivaldybės tarybos 2019-03-21 sprendimas Nr. T2-62; 2019-02-26 Įstaigos tarybos posėdžio protokolas Nr. V3-03);3.1.2. Klaipėdos lopšelio-darželio „Žiogelis“ nuotolinio darbo tvarka (2019-09-02 direktoriaus įsakymas Nr. V-64, Darbo tarybos 2019-08-28 protokolas Nr. V7-03);3.1.3. Klaipėdos lopšelio-darželio „Žiogelis“ ugdymo dienų lankomumo apskaitos tvarkos aprašas (2019-09-02 direktoriaus įsakymas Nr. V-72);3.1.4. 2020-2022 metų įstaigos strateginis planas (2019-11-05 direktoriaus įsakymas. Nr. V-92, Įstaigos tarybos 2019-09-23 protokolas Nr. V3-05);3.1.5. Vidaus RVASVT sistemos patikrinimo (audito) tvarka vadovaujantis Gerosios higienos praktikos taisyklėmis (2019-12-16 direktoriaus įsakymas Nr. V-104) | Naujai parengti Įstaigos veiklą reglamentuojantys dokumentai atitinka naujus teisės aktus, yra būtini siekiant sureguliuoti darbuotojų santykius, užtikrinti darbuotojų ir tėvų savalaikį informavimą, Įstaigos veiklos kokybę ir sistemingą veiklą |
| 3.2. Atnaujinti Įstaigos veiklą reglamentuojantys dokumentai:3.2.1. Klaipėdos lopšelio-darželio „Žiogelis“ supaprastintų mažos vertės viešųjų pirkimų komisijos darbo reglamentas (2019-11-05 direktoriaus įsakymas Nr. V-90);3.2.2. Klaipėdos lopšelio-darželio ,,Žiogelis“ reagavimo į patyčias ir pagalbos joms įvykus strategija (2019-09-02 direktoriaus įsakymas Nr. V-58) | Atnaujinti Įstaigos veiklą reglamentuojantys dokumentai atitinka naujus teisės aktus, aktualijas |
| 3.3. Suorganizuota ir pravesta:3.3.1. 2019 m. rugsėjo 26-27 d. seminaras tema ,,Kalbos sutrikimų prevencija ir holistinė (visuminė) pagalba vaikui ikimokykliniame amžiuje“;3.3.2. 2019 m. spalio 24 d. tarptautinė mokslinė-praktinė konferencija ,,Laimingas vaikas: padėkime vaikui pasiruošti mokyklai nuo mažumės“;3.3.3. 2019 m. lapkričio 28 d. tarptautinė mokslinė-praktinė konferencija ,,Naujos kartos vaikai: žaidimų terapija 4-6 metų vaikams“ | Pakilo Įstaigos prestižas Lietuvos mastu, Įstaiga išplėtė socialinių parterių ratą už Lietuvos ribų, Įstaigos darbuotojams sudarytos sąlygos dalyvauti tarptautiniame projekte, kelti kvalifikaciją, dalintis ir skleisti pozityviąją patirtį |
| 3.4. Skaityti pranešimai:3.4.1. ,,Kūrybiška vaiko ranka“ (PŠKC 2019-04-11 pažyma Nr. 914);3.4.2. ,,Kalbos sutrikimų prevencijos modelis“ (KU SHMF TSI 2019-10-24 pažyma Nr. 47 T-05);3.4.3. ,,Vaiko kelias į gražią kalbą. Laimingas vaikas“ (Šilutės raj. Švietimo pagalbos tarnybos 2019-10-30 pažymėjimas Nr. R5-118);3.4.4. ,,Naujosios kartos vaikai. Vaiko kelias į gražią kalbą“ (Tarptautinio projekto 2019-11-28 sertifikatas Nr. ORG-281119NO001-083) | Įgyvendinta lyderystės, gerosios patirties sklaida. Tarptautinėse konferencijose ir seminaruose pristatyta Lietuvos ir Įstaigos geroji patirtis. Įstaiga sudarė sutartis su užsienio ikimokyklinio ugdymo įstaigomis. Pakilo įstaigos prestižas tarptautiniame lygmenyje |
| 3.5. Dalintasi asmenine ir Įstaigos veiklos gerąja patirtimi:3.5.1. Su socialiniu partneriu Klaipėdos lopšeliu-darželiu ,,Švyturėlis“ suorganizuotas 4 mėnesių trukmės tarptautinis ikimokyklinio ugdymo įstaigų projektas ,,Kuriu raidę“ (2019-02-19 Klaipėdos lopšelio-darželio ,,Švyturėlis“ direktoriaus įsakymas Nr. V-17);3.5.2. 2019 m. kovo 28 d. suorganizuotas ir pravestas respublikinis pramoginis-edukacinis atviras renginys ,,Žemės gimtadienis. Žemė mūsų namai“. Dalyvavo 8 Klaipėdos miesto socialiniai partneriai ir 3 kitų Lietuvos miestų socialiniai partneriai;3.5.3. Bendradarbiaujant su Klaipėdos lopšeliu-darželiu ,,Rūta“ pravestas seminaras ,,Vaiko kelias į gražią kalbą“ ir įstaigos darbuotojai supažindinti su metodinėmis priemonėmis ,,Naujos kartos vaikai“ (Klaipėdos lopšelio-darželio ,,Rūta“ 2019-10-08 pažyma);3.5.4. Bendradarbiaujant su Klaipėdos lopšeliu-darželiu ,,Rūta“ pravestas seminaras-metodinė diena ,,Sveikatos stiprinimo galimybės lopšelyje-darželyje ,,Žiogelis“ (Klaipėdos lopšelio-darželio ,,Rūta“ 2019-09-19 pažyma);3.5.5. 2019 m. rugsėjo 26-27 d. vykdytas tarptautinis seminaras ,,Kalbos sutrikimų prevencija ir holistinė (visuminė) pagalba vaikui ikimokykliniame amžiuje“ (Kretingos raj. Švietimo centro 2019-09-27 lektoriaus pažyma Nr. K6-L Nr. 197) | Įstaigos ir socialinių partnerių (kitų ugdymo įstaigų) pedagogai turėjo galimybę dalyvauti 4 mėnesių trukmės tarptautiniame projekte, įgyti naujų kompetencijų, pasidalinti praktine patirtimi. Išplėtotas tarpinstitucinis bendradarbiavimas kitų šalių ir respublikos mastu. Asmeninė ir Įstaigos veiklos geroji patirtis pristatyta tarptautiniame seminare, kurio metu Įstaigos veiklos kokybę ir rezultatus turėjo galimybę įvertinti Lietuvos, Kaliningrado, Liepojos, Rygos, Nyderlandų aukštųjų mokyklų dėstytojai ir praktikai |
| 3.6. Aktyviai bendradarbiaujama su aukštosiomis mokyklomis (KU, KVK). Studentams organizuoti praktikumai, pravestos paskaitos bei seminarai, sudarytos sąlygos atlikti pedagoginę praktiką (KVK 2019-01-09 pažyma Nr. SSO35-055; KU SHMF 2019-01-31 pažyma Nr. 49SHMF-129; KU SHMF 2019-05-06 pažyma Nr. SHMF-214; KU SHMF 2019-06-12 pažyma Nr. 49SHMF-293; KU SHMF 2019-06-12 pažyma Nr. 49SHMF-294) | Išsiplėtė bendradarbiavimas su aukštosiomis mokyklomis. Šis bendradarbiavimas daro pozityvią įtaką Įstaigos ugdymo turinio kaitai ir darbo kokybei, sudaro sąlygas Įstaigos prestižo gerinimui, naujų tikslų įgyvendinimui. Įgyvendinta lyderystės, gerosios patirties sklaida. Aukštųjų mokyklų studentams sudarytos galimybės susipažinti su ikimokyklinio ugdymo įstaigoje vykdomais projektais ir kt. |
| 3.7. Dalyvauta tarptautiniuose ir respublikiniuose forumuose, parodose, mugėse:3.7.1. Projekto pristatymas nacionalinėje švietimo įstaigų projektų parodoje ,,Projektų mugė 2019“ (2019-02-19 padėka);3.7.2. Įstaigos metodinių priemonių pristatymas ,,Projektų mugė“ (2019-02-20 pažyma Nr. E-264);3.7.3. Tarptautinis forumas ,,Teisė būti sveikam ir laimingam“ (KU SHMF 2019-05-15 tarptautinis pažymėjimas) | Įstaigos bendruomenei sudarytos sąlygos ir galimybės pristatyti gerąją patirtį tarptautiniu ir nacionaliniu lygiu. Reprezentuota Įstaigos veikla |
| 3.8. Dalyvauta komisijos pirmininke aukštųjų mokyklų baigiamųjų darbų gynimo kvalifikacinėse komisijose (KU 2019-04-11 rektoriaus įsakymas Nr. S-454; KVK 2019-05-14 direktoriaus įsakymas Nr. SKC1-398 | Reprezentuota Įstaigos veikla ir asmeninė patirtis |
| 3.9. Dalyvauta Klaipėdos miesto savivaldybės sudarytoje Klaipėdos lopšelio-darželio ,,Volungėlė“ pretendentų direktoriaus pareigoms eiti atrankos komisijoje (Klaipėdos miesto savivaldybės mero 2019-03-15 potvarkis Nr. M-16) | Buvo atstovautas Klaipėdos miesto ikimokyklinio ugdymo sektorius |
| 3.10. Modernizuotos Įstaigos edukacinės aplinkos: įsigyti 4 oro vėdinimo kondicionieriai, kurie sumontuoti muzikos ir sporto salėse, ,,Aušrinukų“ grupėje įrengta oro gaivinimo sistema, nudažytos 9 lauko pavėsinės (3 pavėsinėms pakeista stogo danga), atnaujinti vaikų žaidimų įrengimai lauko aikštelėse, nupirkti 2 planšetiniai ir 3 nešiojami kompiuteriai ir kt. | Įstaigoje pagerintos higienos reikalavimus atitinkančios lauko ir vidaus edukacinės aplinkos, išplėstas informacinių technologijų naudojimas, modernizuotas ugdymo procesas |

**4. Pakoreguotos praėjusių metų veiklos užduotys (jei tokių buvo) ir rezultatai**

|  |  |  |  |
| --- | --- | --- | --- |
| Užduotys | Siektini rezultatai | Rezultatų vertinimo rodikliai (kuriais vadovaujantis vertinama, ar nustatytos užduotys įvykdytos) | Pasiekti rezultatai ir jų rodikliai |
| - | - | - | - |

**III SKYRIUS**

**PASIEKTŲ REZULTATŲ VYKDANT UŽDUOTIS ĮSIVERTINIMAS IR KOMPETENCIJŲ TOBULINIMAS**

**5. Pasiektų rezultatų vykdant užduotis įsivertinimas**

|  |  |
| --- | --- |
| Užduočių įvykdymo aprašymas | Pažymimas atitinkamas langelis |
| 5.1. Užduotys įvykdytos ir viršijo kai kuriuos sutartus vertinimo rodiklius | Labai gerai ☐ |
| 5.2. Užduotys iš esmės įvykdytos pagal sutartus vertinimo rodiklius | Gerai ☐ |
| 5.3. Įvykdytos tik kai kurios užduotys pagal sutartus vertinimo rodiklius | Patenkinamai ☐ |
| 5.4. Užduotys neįvykdytos pagal sutartus vertinimo rodiklius | Nepatenkinamai ☐ |

**6. Kompetencijos, kurias norėtų tobulinti**

|  |
| --- |
| 6.1. Įstaigos veiklą reglamentuojančių dokumentų valdymas vadovaujantis naujausiais teisės aktais |
| 6.2. Pozityviosios emocinės aplinkos kūrimas |

Direktorė \_\_\_\_\_\_\_\_\_\_ Antanina Šereivienė 2020-01-17

 (parašas) (data)